open-index/open-wikipedia-markdown huggingface dataset:
ვერონიკა ავლავი

**ვერონიკა ავლავი** (; დ. 23 ნოემბერი, 1972, ტეხასი, აშშ) — ამერიკელი პორნომსახიობი. პორნოინდუსტრიაში მოღვაწეობდა 2010-2020 წლებში, ამ დროის მანძილზე მონაწილეობა მიიღო 686 ფილმში. მოგებული აქვს სამი ჯილდო.

## პირადი ცხოვრება
ავლავი ახასიათებს თავის თავს როგორც „ძალიან ბისექსუალს“ და ადასტურებს, რომ ჰქონია სექსუალური კონტაქტი ქალთან.
1996 წელს დაქორწინდა ჰანს ავლუვზე, რომელიც 2013 წელს გულის შეტევით გარდაიცვალა.

## ფილმოგრაფია
*2010 – *Lesbian Adventures: Strap-On Specialists 2*
*2010 – *Lesbian Seductions 30*
*2010 – *Lesbian Seductions 32*
*2011 – *Women Seeking Women 74*
*2012 – *Lesbian Seductions 40*
*2012 – *Seasoned Players 17*
*2012 – *Slutty and Sluttier 17*
* Mommy Got Boobs 12, 16 (2011, 2013)
* Milf Soup 22, 24 (2012)
* MILF Gape (2012)
* Cougar Tales 5 (2012)
* Oil Overload 7
* Guide to Wicked Sex: G-Spot And Female Ejaculation (2012) 
* Halfway Home (2011)
* CFNM Secret 7
* Seduced By a Cougar 21, 43, 46
* Women Seeking Women 74
* Big Tits at Work 14
* Big Tits in Uniform 11
* White Mommas 4 (2013)
* My Friend’s Hot Mom 37, 56 (2013), (2016)
* Cinderella XXX: An Axel Braun Parody (2014)
* Strap Some Boyz 2 (2014)
* MILF Performers of the Year 2015
* Squirt for Me 2 (2015)
* A Couples Guide To Female Ejaculation (2015)
* Mommy Takes A Squirt (2016)
* Ghostbusters XXX Parody (2016, Webserie, 1 Folge)
* Gangbanged 7 (2016)
* MILF Performers of the Year 2017
* Veronica Is Voracious (2017)
* Girl Squirt (2017)
და სხვ.

## რესურსები ინტერნეტში
* 

* 

კატეგორია:დაბადებული 1972
კატეგორია:დაბადებული 23 ნოემბერი
კატეგორია:ამერიკელი ქალი პორნომსახიობი
ცეზარი (სალათა)

მინი|ცეზარის სალათა
**სალათა "ცეზარი"** - მწვანე სალათა ძირითადად შედგება სალათის ფურცლებისგან და კრუტონებისგან (პურის კუბიკები), ზემოდან ლიმონის ან ლაიმის წვენით. ცეზარის უამრავი ერთმანეთისგან განსხვავებული რეცეპტი არსებობს, მაგრამ კლასიკური ცეზარის სხვა ინგრედიენტებია - ზეითუნის ზეთი, კვერცხი, ნიორი, ვუსტერშირის სოუსი, თევზის ხორცი, მდოგვი, პარმეზანის ყველი და პილპილი.

თავდაპირველად, ამ სალათას მთავარი კერძის შემდეგ მიირთმევდნენ.

## ისტორია 
მარცხნივ|მინი|ცეზარის სასტუმრო და რესტორანი
ცეზარის სალათის შექმნა *ცეზარ კარდინს*, იტალიელ შეფს და ბიზნესმენს უკავშირდება. ის იყო იტალიელი ემიგრანტი, რომელიც მუშაუბდა მექსიკისა და ა.შ.შ-ს უამრავ რესტორანში. კარდინი ცხოვრობდა სან დიეგოში, მაგრამ მუშაობდა სხვა ქალაქებშიც, რათა თავი აერიდებინა მაშინდელ ა.შ.შ-ში ალკოჰოლის საქვეყნო აკრძალვისთვის. მისი ქალიშვილი *როზა* იხსენებს, რომ ცეზარმა ეს სალათა გამოიგონა მის რესტორან "*ცეზარიში*", 1924 წლის 4 ივლისს, როცა რესტორანში გარკვეული ინგრედიენტები ამოიწურა. *კარდინიმ* ცეზარის სალათა იმ ინგრედიენტებით ააწყო, რაც ჰქონდა, თავდაპირველი სიმპათიის გასაჩენად კი აუწყა, რომ პირადად შეფის დამზადებული იყო. *კარდინთან* მომუშავე უამრავი ადამიანიც ეთანხმებოდა ამ ვერსიას სალათის შექმნისა. 

1946 წელს, გაზეთის მწერალმა *დოროთი კილგალენმა* დაწერა, რომ ცეზარის სალათა ნიუ იორკში არსებული სტეიკჰაუსის მიერ იყო შექმნილი, რის შემდეგაც კერძი ჰოლივუდშიც გავრცელდა. 

*როზა კარდინის* თქმით, თავდაპირველი ცეზარი არანაირ ხორცს არ შეიცავდა, თევზის ხორცი პირველად კი მისმა ძმამ, *ალექსმა* გამოიყენა სალათაში. 

დღესდღეობით, ცეზარის სალათა ერთ-ერთი ყველაზე ცნობილი და ხშირად გაკეთებული სალათაა მთელი მსოფლიოს გარშემო. ამ პოპულარობამ გამოიწვია წინასწარ გაკეთებული და გაყინული ცეზარის გაყიდვა მაღაზიებში, განსაკუთრებით გავრცელებულია ბოთლში შეფუთული ცეზარის საკაზმი, რომელიც ბევრი დიდი კომპანიის მიერაა წარმოებული.

"*კარდინის*" "*ცეზარ კარდინის*" და "*ორიგინალი ცეზარის საკაზმი*" სავაჭრო ნიშნებია და ერთი კომპანიის საკუთრებაშია. 

## ინგრედიენტები 
მინი|ცეზარი ქათმით

* სალათის ფურცლები;

* კრუტონები (პუპრის კუბიკები);
* ლიმონის/ლაიმის წვენი;

* ზეითუნის ზეთი;

* კვრეცხი;

* ნიორი;
* ვუსტერშირის სოუსი; 
* თევზის ხორცი;
* მდოგვი; 
* პარმეზანის ყველი;

* პილპილი.

ასევე არსებობს ცეზარის სალათა ბეკონით, ქათმის  ან საქონლის ხორცით და მისი ვეგეტარიანული რეცეპტები. ზოგჯერ იყენებენ სხვა, პარმეზანის მსგავს ყველს, აკეთებენ კვერცხის გარეშეც. ზოგიერთ შემთხვევაში უმატებენ სხვადასხვა ბოსტნეულსაც, მაგ. კიტრი და პომიდორი. 

## ეფექტები ჯანმრთელობაზე 
უმი კვერცხის ჭამისას, არსებობს თანდაყოლილი რისკი ბაქტერიული დაავადება სალმონელას ადამიანის ორგანიზმში მოხვედრისა. სალმონელა ხშირად გვხვდება უმ კვერცხში ან კვერცხის ნაჭუჭში. ზოგიერთ ქვეყანაში, ტარდება სპეციალური აცრები ამ დაავადების თავიდან ასაცილებლად, ცეზარის თვდაპირველი რეცეპტი უმ კვერცხს შეიცავდა, მაგრამ თანამედროვე რეცეპტების უმრავლესობა ნახევრად მოხარშულ კვერცხს იყენებს. ზოგჯერ, კვერცხის ნაცვლად იოგურტს ან მაიონეზს იყენებენ ძმრის ერთად გემოს რეპლიკაციისთვის. 

## სქოლიო 
კატეგორია:მექსიკური სამზარეულო
კატეგორია:ბოსტნეულის კერძები
ტაილერ პერი

**ტაილერ პერი** (), დაბადების სახელი **ემიტ პერი უმცროსი** (; დ. 13 სექტემბერი, 1969, ახალი ორლეანი) — ამერიკელი მსახიობი, მწერალი, რეჟისორი, სცენარისტი და პროდიუსერი.

## ადრეული ცხოვრება
პერი დაიბადა ლუიზიანაში, ახალ ორლეანში (ნამდვილი სახელი — ემიტ პერი უმცროსი), უილი მაქსინე პერისა (კემპბელი) და ემიტ პერის (დურგალი) ოჯახში. ბავშვობაში პერიმ, მამის მხრიდან ფიზიკური ძალადობისგან თავის დასაღწევად თვითმკვლელობა სცადა. მამისგან განსხვავებით, დედას ყოველთვის დაჰყავდა ეკლესიაში. ეს პერისთვის ერთგვარი თავშესაფარი იყო. 16 წლის ასაკში მან სახელი კანონიერად შეიცვალა და ტაილერი დაირქვა, რათა მამასთან ყველანაირი კავშირი გაეწყვიტა.

დნმ-ის ტესტის თანახმად, ემიტ უფროსი არ იყო ტაილერ პერის ბიოლოგიური მამა.

## ფილმოგრაფია
### ფილმები
### ტელესივრცე
## თეატრი
## რესურსები ინტერნეტში 
* 
* 
* ტაილერ პერი — Last.fm
* 

## სქოლიო 
კატეგორია:ამერიკელი კინორეჟისორები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი კინოპროდიუსერები
კატეგორია:დაბადებული 1969
კატეგორია:დაბადებული 13 სექტემბერი
კატეგორია:XXI საუკუნის ამერიკელი რომანისტები
კატეგორია:ამერიკელი ქრისტიანები
კატეგორია:ამერიკელი დრამატურგები
კატეგორია:აფრო-ამერიკელი კინორეჟისორები
კატეგორია:აფრო-ამერიკელი კინოპროდიუსერები
კატეგორია:აფრო-ამერიკელი მამაკაცი მსახიობები
კატეგორია:აფრო-ამერიკელი რომანისტები
კატეგორია:აფრო-ამერიკელი სცენარისტები
კატეგორია:აფრო-ამერიკელი სიმღერების ავტორები
კატეგორია:ამერიკელი ტელერეჟისორები
კატეგორია:ამერიკელი მამაკაცი დრამატურგები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი რომანისტები
კატეგორია:ამერიკელი მამაკაცი სცენარისტები
კატეგორია:ამერიკელი მამაკაცი ტელემსახიობები
კატეგორია:ამერიკელი პროტესტანტები
კატეგორია:ამერიკელი ტელეპროდიუსერები
კატეგორია:ამერიკელი ტელესცენარისტები
კატეგორია:ქრისტიანი რომანისტები
კატეგორია:ლუიზიანელი რომანისტები
კატეგორია:XXI საუკუნის ამერიკელი არამხატვრული მწერლები
კატეგორია:ამერიკელი მამაკაცი არამხატვრული მწერლები
კატეგორია:მსახიობები ანბანის მიხედვით
კატეგორია:ცოცხალი ადამიანები
კოსტა-რიკის სამზარეულო

მინი|200px|კასადო
**კოსტა-რიკის სამზარეულო ugemuria**  ზომიერებითაა ცნობილი. ის ძალიანაა დამოკიდებული ახალ ხილსა და ბოსტნეულზე. ბრინჯი და შავი ლობიო ძირითადი ინგრედიენტებია, რომლებით მომზადებულ საკვებსაც, კოსტა-რიკელები ხშირად დღეში სამჯერ მიირთმევენ. კოსტა-რიკული საკვები ნუტრიციულად ნოყიერია და მათი მომზადება ხშირად ახალთახალი ინგრედიენტებისგან ნულიდან იწყება. ქვეყნის მდებარეობიდან გამომდინარე, ტროპიკული ხილი და ბოსტნეული ფართოდ ხელმისაწვდომია და ადგილობრივ სამზარეულოშიც გამოიყენება. ჩინური და იტალიური საკვები კოსტა-რიკელებში ძალიან პოპულარულია. მათ მთელი ქვეყნის მასშტაბით შეხვდებით, თუმცა სხვადასხვა ხარისხისას. ეს უკანასკნელი 1920 წელს შექმნილი კოსტა-რიკული საწებელია. გაიო პინტო ასევე მეზობელი ნიკარაგუის ეროვნული კერძიცაა და ლობიოს, ბრინჯისა და სანელებლების იდეალური რაოდენობის საკითხი, ხშირად ორ ქვეყანასა და მათ რეგიონებს შორის დავის საგანია. პინტო, როგორც ამ კერძს ადგილობრივები უწოდებენ, მთელი ქვეყნის მასშტაბით ძალიან მისაღებ ფასებშია ხელმისაწვდომი.

ლანჩზე ტრადიციულ საკვებს კასადო განეკუთვნება. კასადო ესპანურად დაქორწინებულ მამაკაცს ნიშნავს. სახელი ძველი პერიოდიდან მოდის, როცა ცოლები მინდვრებში სამუშაოდ წასულ ქმრებს ლანჩს ბანანის ფოთლებში უხვევდნენ და ისე ატანდნენ. ის კვლავ ბრინჯისა და ლობიოსგან შედგება, თუმცა ამჯერად ისინი არა არეული, არამედ გვერდიგვერდაა დაწყობილი. ამას თან ახლავს რაიმე სახის ხორცი (საქონლის, თევზის, ღორის ან ქათმის) და სალათი.

## სასმელი 
ყავას, რომელიც კოსტა-რიკის ერთ-ერთი უდიდესი საექსპორტო პროდუქტია, თითქმის ყველა რესტორანსა და ოჯახში შემოგთავაზებენ. ის როგორც წესი მორთმეულია შავი ან რძით (ცნობილი როგორც - კაფე კონ ლეჩე, ესპ. ყავა რძით) და მაღალ ხარისხთან ერთად საკმაოდ ძლიერიცაა. ტრეს ლეჩე ბევრ რესტორანშია ხელმისაწვდომი და მას კოსტა-რიკელები ლანჩის ან სადილის შემდეგ მიირთმევენ.

ტიპური საშობაო დესერტია - კეკე ნავიდენიო, ანუ საშობაო ნამცხვარი. ის სხვადასხვა ხილის ჩირით მზადდება. გამოცხობამდე რამდენიმე დღე მას რომში გაჟღენთილს ინახავენ. ამიტომაც ადგილობრივები ხშირად ხუმრობენ ნამცხვრის ჭამით დათრობაზე. კოსტა-რიკელებს საშობაო ნამცხვრის მეგობრებისა და ოჯახის წევრებისთვის საჩუქრად მირთმევა უყვართ.

## სქოლიო 
კატეგორია:კოსტა-რიკის სამზარეულო
პოპკორნი

**პოპკორნი** (ინგლ. popcorn, popped corn - გამსკდარი სიმინდი) - გაცხელებისას გამსკდარი სიმინდის მარცვლები. ხანდახან მზადდება ზეთში ან კარაქში, ემატება ყველი ან კარამელი. დანამატების გარეშე მდიდარია ანტიოქსიდანტებით და შეიცავს მცირე რაოდენობის შაქარს, ცხიმებს და კალორიებს. ითვლება კინოთეატრის ტრადიციულ საკვებად, ჩვეულებრივად იყიდება მუყაოს ყუთში ან პოლიეთილენის პარკში მარილიანი ან ტკბილი, მაღაზიებში გვხვდება შეფუთვებშიც. 

## ისტორია 
სიმინდის ზოგი სახეობის გაცხელებისას გასკდომის თვისება ამერიკებში ათასწლეულების მანძილზე იყო ცნობილი. დღევანდელი მექსიკის ტერიტორიაზე ნაპოვნი იყო 4000 წლის პოპკორნის ნარჩენები. ცნობილია, რომ პოპკორნს კოლუმბის ამერიკაში შემოსვლის დროს საკვებად და სამკაულებად იყენებდნენ, მას რელიგიური მნიშვნელობაც ჰქონდა - გამსკდარი მარცვლის ფორმით მომავლის გაგებას ცდილობდნენ. 

დღევანდელი პოპკორნი მე-19 საუკუნეში გაჩნდა. თავდაპირველად მარცვლებს ხელით ამუშავებდნენ, შემდეგ  ერთ-ერთმა ამერიკელმა ტკბილეულების მაღაზიის მფლობელმა შექმნა ორთქლზე მომუშავე პოპკორნის მანქანა, რამაც პოპკორნი უფრო ხელმისაწვდომი და პოპულარული გახადა. ამერიკაში პოპკორნით რძით და შაქრით ხშირად საუზმობდნენ, დიდი დეპრესიის, 1920-იანი წლების ეკონომიკური ჩავარდბის დროს კი პოპკორნის მომზადება გლეხებისთვის ხშირად შემოსავლის ძირითადი წყარო ხდებოდა. კინოთეატრების მფლობელები თავდაპირველად ეწინააღმდეგებოდნენ  პოპკორნის მანქანების დაყენებას, რადგან პოპკორნი ფილმების ყურებისას მაყურებლის ყურადღებას ფანტავდა. კინოთეატრში პოპკორნის მანქანა პირველად 1936 წელს დაიდგა. პოპკორნის გაყიდვა მფლობელებს მეტ შემოსავალს აძლევდა, ვიდრე ბილეთების გაყიდვა და ბილეთების ფასი  დაბლად რჩებოდა . პოპკორნის  მიკროტალღურ ღუმელში მოსამზადებელი პირველი შეფუთვა 70-იან წლებში გაჩნდა. დღეს პოპკორნი მთელ მსოფლიოშია პოპულარული. 

## მომზადების წესი 
მარცვლების ასეთი თვისება იხსნება სიმინდის სპეციალური, ფეთქებადი სახეობის მარცვლებში მცირე რაოდენობით სახამებლის შემცველობით, რომელიც შეიცავს წყალს - გაცხელებისას წყალი ორთქლდება, ზრდის წნევას და ხევს მარცვლის ზედაპირს, რის გამოც ის იცვლის ფორმას და დიდდება. ჩვეულებრივი სიმინდის მარცვლებიდან პოპკორნის დამზადება რთული ან შეუძლებელია, ამ სახეობის სიმინდი უმეტესად ჩრდილოეთ და სამხრეთ ამერიკაში  იზრდება.  მომზადებისას მნიშვნელოვანია ტემპერატურის სწორი არჩება - ზედმეტად სწრაფად გაცხელებული სიმინდი არათანაბრად სკდება, ზედმეტად ნელა გაცხელებისას კი შეიძლება საერთოდ არ გასკდეს.

## წყაროები 
* https://www.pbs.org/food/the-history-kitchen/popcorn-history/ 

კატეგორია:კულიბარია
კატეგორია:გასტრონომია
აკაკი გასვიანი

**აკაკი გასვიანი** (დ. 23 იანვარი, 1938, სოფელი ხალდე, მესტიის რაიონი — გ. 26 ივნისი, 2021) — ქართველი ისტორიკოსი, პოლიტიკოსი.

1960 წელს დაამთავრა სოხუმის პედაგოგიური ინსტიტუტი.

იყო საქართველოს თავდაცვის სამინისტროს 23-ე მექანიზებური ბრიგადის მეორე ბატალიონის უფროსი. აფხაზეთის ავტონომიური რესპუბლიკის უმაღლესი საბჭოს დეპუტატი.

1998 წლის 23 აპრილს საქართველოს პრეზიდენტის ბრძანებულებით დაჯილდოვდა II ხარისხის ვახტანგ გორგასლის ორდენით.

1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“.

გარდაიცვალა 2021 წლის 26 ივნისს, 83 წლის ასაკში.

## რესურსები ინტერნეტში
## სქოლიო
კატეგორია:დაბადებული 23 იანვარი
კატეგორია:დაბადებული 1938
კატეგორია:საქართველოს V მოწვევის პარლამენტის წევრები
კატეგორია:ვახტანგ გორგასლის II ხარისხის ორდენის კავალრები
კატეგორია:მესტიის მუნიციპალიტეტში დაბადებულები
კატეგორია:გარდაცვლილი 26 ივნისი
კატეგორია:გარდაცვლილი 2021
კატეგორია:სოხუმის პედაგოგიური ინსტიტუტის კურსდამთავრებულები
კატეგორია:ქართველი ისტორიკოსები
ხრისტო კაბაქჩიევი

**ხრისტო სტეფანოვ კაბაქჩიევი** (დ. 2 იანვარი, 1878, გალაცი, რუმინეთი — გ. 6 ოქტომბერი, 1940, მოსკოვი) — ბულგარეთისა და საერთაშორისო მუშათა მოძრაობის მოღვაწე, პუბლიცისტი. ისტორიულ მეცნიერებათა დოქტორი (1935). დაიბადა მასწავლებლის ოჯახში. 1894 წელს იყო გაბროვოში სტუნდენტური სოციალისტური წრის ერთ-ერთი ორგანიზატორი. 1905–1928 წლებში ბულგარეთის მუშათა სოციალ-დემოკრატიული პარტიის (ბმსდპ) (ვიწრო სოციალისტების — ვ. ს.) ცკ-ის წევრი, 1919 წლიდან ბულგარეთის კომუნისტური პარტიის (ბკპ) ცკ-ის წევრი. II ინტერნაციონალის შტუტგარტის (1907), კოპენჰაგენის (1910) და ბაზელის (1912) კონგრესების დელეგატი ბმსდპ (ვ. ს.)-გან. 1914–1923 წლებში იყო სახალხო კრების დეპუტატი. მონაწილეობდა კომინტერნის II (1920), III (1991), IV (1992) და VI (1998) კონგრესების მუშაობაში. ბულგარულ ენაზე თარგმნა ვლადიმერ ლენინის რიგი შრომები. 1920 წელს შეხვდა და პირადად გაიცნო იგი. 1923 წელს გახდა ბულგარეთის კომუნისტური პარტიის პოლიტიკური მდივანი. აქტიურ მონაწილეობას იღებდა სექტემბრის აჯანყების (1923) მოწყობაში. 1923–1926 წლებში პატიმრობაში იყო, 1927 წლის მაისში ემიგრაციაში წავიდა სსრკ-ში. 1928 წელს სკპ(ბ)-ის წევრი გახდა. ამავე წლიდან იყო მარქს-ენგელს-ლენინის ინსტიტუტის, ხოლო 1938 წლიდან სსრკ მეცნიერებათა აკადემიის ისტორიის ინსტიტუტის მეცნიერი მუშაკი. მუშაობდა მუშაობდა ბულგარეთის კომუნისტური პარტიის, ბულგარეთის და ბალკანეთის სხვა ქვეყნების ისტორიის, აგრეთვე საერთაშორისო მუშათა მოძრაობის პრობლემებზე.

## თხზულებები 
* Избрани произведения, София, 1953;
* Спомени, София, 1955.

## ლიტერატურა 
* 

## სქოლიო 
კატეგორია:საბჭოთა კავშირის კომუნისტური პარტიის წევრები
კატეგორია:საბჭოთა ისტორიკოსები
კატეგორია:ისტორიის მეცნიერებათა დოქტორები
კატეგორია:ბულგარელი რევოლუციონერები
კატეგორია:მოსკოვში გარდაცვლილები
დავით გეგეშიძე (მრავალმნიშვნელოვანი)

**დავით გეგეშიძე** შეიძლება აღნიშნავდეს:

*დავით გეგეშიძე — ფილოსოფოსი
* დავით გეგეშიძე — საქართველოს პარლამენტის მეხუთე მოწვევის წევრი
დავით გეგეშიძე (პოლიტიკოსი)

**დავით გეგეშიძე** (დ. 25 აგვისტო, 1974, ლენინგრადი) — ქართველი დიპლომატი, პოლიტიკოსი, ფინანსისტი.

დაამთავრა ლონდონის შილერის სახელობის უნივერსიტეტი საბანკო-საფინანსო საქმის ადმინისტრირების სპეციალობით და საერთაშორისო ურთიერთობებისა და დიპლომატიის სპეციალობით. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “.

## რესურსები ინტერნეტში
კატეგორია:დაბადებული 25 აგვისტო
კატეგორია:დაბადებული 1974
კატეგორია:საქართველოს V მოწვევის პარლამენტის წევრები
პაელა

**პაელა** — ესპანური კერძი, რომელსაც ბრინჯით, ქათმითა და ბოსტნეულით ამზადებენ. აღნიშნულ კერძს კმაზავენ ნივრითა და ზაფრანით, შემდგომში კი ტაფაზე თუშავენ. პაელას ძირითადად მიირთმევენ წვეულებებზე. 

## კერძი
აღნიშნული კერძს ძირითადად ვხვდებით ვალენსიაში. მისი უმთავრესი ინგრედიენტი არის ბრინჯი, ასევე ხშირად ვხვდებით ზღვის პროდუქტებს. ის არის ესპანური სამზარეულოს ერთ-ერთი ყველაზე ცნობილი კერძი. ამ მიზეზით ბევრი არა ესპანელი მას ესპანეთის ნაციონალურ კერძად მიიჩნევს, მაგრამ ესპანელები მას თითქმის ერთხმად თვლიან ვალენსიის რეგიონის კერძად. ვალენსიელები კი სწორედ ამ კერძს მიიჩნევენ, როგორც ერთ-ერთ უმნიშვნელოვანეს საიდენტიფიკაციო სიმბოლოდ. 

როგორც კერძს, მას შეიძლება ჰქონდეს საკმაოდ უძველესი ფესვები, მაგრამ მისი თანამედროვე ფორმით იგი XIX საუკუნის შუა ხანებში ლა ალბუფერიას ლაგუნის მიმდებარე სოფელში, ქალაქ ვალენსიასთან გაჩნდა. 

კერძის მოსამზადებლად ჩვეულებრივ გამოიყენება ტუმბოს ბრინჯი. კერძის კლასიკურ ვარიანტში ჩვენ ასევე ვხვდებით მწვანე ლობიოს, ზეითუნის ზეთს, ქათამს, ზაფრანას და პომიდორს.

## ისტორია
ესპანეთში ბრინჯის დამუშავება X საუკუნეში დაიწყეს, კერძოდ პირინეის ნახევარკუნძულზე მცხოვრებლები ხშირად ამზადებდნენ ბრინჯისა და თევზის შემადგენლობით სხვადასხვა კერძებს, ძირითადად სადღესასწაულოდ. XV საუკუნიდან საგრძნობლად პოპულარული გახდა ბრინჯი ესპანურ სამზარეულოში. ბრინჯი ხშირად ერწყმის ლობიოს, თევზს ან საერთოდ ბოსტნეულს. 
ცნობილი ესპანელი ისტორიკოში ლურდეს მარჩი აღნიშნავს, რომ აღნიშნული კერძი არის რომაული და არაბული კულტურის ნაზავი. 

## ეტიმოლოგია
პაელა ვალენსიური სიტვაა და ნიშნავს ლანგარს, ტაფას.  
ესპანეთის ბევრ რეგიონში და ესპანურენოვან ქვეყნებში ტერმინი paellera-თი აღინიშნება ტრადიციული ტაფა, ხოლო paella აღინიშნება მასში მომზადებული ბრინჯის კერძი. ასევე შესაძლებელია, რომ სიტყვა paella წარმოშობილი იყო ძველი ფრანგული სიტყვიდან paelle, რომელიც ასევე ტაფას ნიშნავს, ეს სიტყვა კი თავის მხრივ მოდის ლათინური სიტყვიდან patella, ისიც ტაფას ნიშნავს. ზოგი ცნობის მიხედვით აღნიშნული კერძის სახელი არაბული წარმომავლობისაა. თუმცა აღნიშნულ სიტყვას არაბულში ვერ ვხვდებით, მანამდე სანამ არაბები ესპანეთს არ დაიპყრობენ. 
დღეს კი ესპანური ბრინჯის კერძი, ერთ-ერთი ყველაზე პოპულარული კერძია ესპანეთის გარდა სხვა ევროპის ქვეყნებში. 

## ლიტერატურა
* Вокруг света — «Донья паэлья» № 3 (2834), март 2010 года.

## სქოლიო
კატეგორია: ესპანური სამზარეულო
კატეგორია: ევროპული სამზარეულო
კატეგორია: ბრინჯის კერძები
მარტინ კაბაჩნიკი

**მარტინ იზრაილის ძე კაბაჩნიკი** (; დ. , ეკატერინბურგი, ახლანდ. სვერდლოვსკი — გ. 15 აპრილი, 1997, მოსკოვი) — საბჭოთა ქიმიკოსი, სსრკ მეცნიერებათა აკადემიის აკადემიკოსი (1958). სოციალისტური შრომის გმირი (1978). სკკპ წევრი 1957 წლიდან. 1931 წელს დაამთავრა მოსკოვის მე-2 ქიმიურ-ტექნოლოგიური ინსტიტუტი. 1954 წლიდან სსრკ მეცნიერებათა აკადემიის ელემენტორგანული ნაერთების ინსტიტუტის ფოსფორორგანული ნაერთების ლაბორატორიის გამგე. მარტინ კაბაჩნიკის ძირითადი შრომები ეხება უმთავრესად ფოსფორორგანული ნაერთების ქიმიისა და ორგანული ქიმიის თეორიულ საკითხებს. შექმნა ტაუტომერიული წონასწორობის რაოდენობრივი თეორია, აღმოაჩინა ტაუტომერიის, მ.შ. თავისუფალი რადიკალების ქიმიის (ე.წ. მოხეტიალე ვალენტობის მოვლენა, 1950–60-იანი წწ.) ახალი სახეები.

ლენინური (1974) და სსრკ სახელმწიფო პრემიის ლაურეატი (1946). დაჯილდოებულია ლენინის ორდენებით (1954, 1978), სხვა ორდენებითა და მედლებით.

## თხზულებები 
* Таутомерия некоторых фосфорорганических соединений, в сборнике: Химия и применение фосфорорганических соединений, М., 1957;
* Некоторые вопросы строения и реакционной способности фосфорорганических соединений, в сборнике.: Химия и применение фосфорорганических соединений, М., 1962;
* Фосфорорганические вещества. М., 1967;
* фосфорорганические комплексоны, «Успехи химии», 1968, т.37, в. 7 (совм. с др.).

## ლიტერატურა 
* М. И. Кабачник, М., 1967 (Материалы к биобиблиографии ученых СССР. Сер. химических наук, в. 39).

## სქოლიო 
კატეგორია:საბჭოთა ქიმიკოსები
კატეგორია:რუსი ქიმიკოსები
კატეგორია:XX საუკუნის ქიმიკოსები
კატეგორია:ქიმიის მეცნიერებათა დოქტორები
კატეგორია:სსრკ-ის მეცნიერებათა აკადემიის ნამდვილი წევრები
კატეგორია:რუსეთის მეცნიერებათა აკადემიის ნამდვილი წევრები
კატეგორია:საბჭოთა კავშირის კომუნისტური პარტიის წევრები
კატეგორია:ოქტომბრის რევოლუციის ორდენის კავალრები
კატეგორია:მოსკოვში გარდაცვლილები
ბესარიონ დგებუაძე

**ბესარიონ ტატაშის ძე დგებუაძე** (დ. 1835, მარტვილი, — გ. 1882, იქვე)  — თავადი, რუსეთის იმპერიის არმიის გენერალ-მაიორი (დაახლ. 1880). ახალგაზრდობიდან მსახურობდა კავკასიის სამხედრო ოლქის ჯარებში. მონაწილეობდა რუსეთ-ოსმალეთის ომში (1877-1878). იყო მეგრული რაზმის მეთაური. დაჯილდოებულია ორდენებითა და მედლებით.

## ლიტერატურა
კატეგორია:დაბადებული 1835
კატეგორია:გარდაცვლილი 1882
კატეგორია:მარტვილის მუნიციპალიტეტში დაბადებულები
კატეგორია:ქართველი გენერლები
კატეგორია:რუსეთის იმპერიის გენერალ-მაიორები
გივი დგებუაძე

**გივი ანდროს ძე დგებუაძე** (დ. 21 სექტემბერი, 1929, თერჯოლა, — გ. 15 სექტემბერი, 2011, თბილისი) — ქართველი მეტალურგი. ტექნიკურ მეცნიერებათა კანდიდატი (1968).

1954 წელს დაამთავრა მოსკოვის ფოლადის ინსტიტუტი. 1954–1957 წლებში მუშაობდა ზესტაფონის ფეროშენადნობთა ქარხანაში სხვადასხვა თანამდებობაზე, 1957 წლიდან — ფ. თავაძის სახელობის მეტალურგიის ინსტიტუტში (1973 წლიდან იყო ელექტროთერმიის ლაბორატორიის გამგე). მისი ძირითადი სამეცნ. ნაშრომები ეხება დახურული ელექტრული მადანაღმდგენი ღუმლების კონსტრუქციებს. 1980–1984 წლებში მისი ხელმძღვანელობით შემუშავებული დახურული ღუმლის ახალი გეომეტრიული პარამეტრები დაინერგა ზესტაფონის ფეროშენადნობთა ქარხნის ყველა მძლავრ ელექტროღუმელში, აგრეთვე შეტანილ იქნა ინდოეთის ერთ-ერთი მეტალალურგიული საწარმოს ორი ღუმლის პროექტში. დგებუაძის ხელმძღვანელობით და უშუალო მონაწილეობით დამუშავდა და წარმოებაში დაინერგა საწარმოო ნარჩენებისაგან ფოლადის ეფექტური განმჟანგველის (ფეროსილიკოალუმინი) მიღების ტექნოლოგია ალუმინ-თერმული პროცესით. 1994 ამ სამუშაოს შესრულებისათვის დგებუაძეს მიენიჭა საქართველოს სახელმწიფო პრემია.

## ლიტერატურა
კატეგორია:დაბადებული 21 სექტემბერი
კატეგორია:დაბადებული 1929
კატეგორია:გარდაცვლილი 15 სექტემბერი
კატეგორია:გარდაცვლილი 2011
კატეგორია:თერჯოლის მუნიციპალიტეტში დაბადებულები
კატეგორია:ქართველი მეტალურგები
კატეგორია:საქართველოს სახელმწიფო პრემიის ლაურეატები
ქუჩუ დგებუაძე

**ქუჩუ ანდროს ძე დგებუაძე** (დ. 16 აპრილი, 1911, ქ. თბილისი, — გ. 12 მარტი, 1963, ქუთაისი) — ქართველი არქიტექტორი. 

დაამთავრა საქართველოს ინდუსტრიული ინსტიტუტი 1931 წელს. 1936-1952 წლებში მუშაობდა „თბილქალაქპროექტში“. 1952-1963 წლებში ქუთაისის პირველი საპროექტო ორგანიზაციის „ქუთოლქპროექტის“, შემდგომ „საქქალაქმშენსახპროექტის“ ფილიალის დირექტორად. ავტორია საქართველოს სხვადასხვა ქალაქში აშენებული საცხოვრებელი(თბილისი, ბელინსკის №1, 50-იან წლები, ა. თევზაძესთან ერთად) საზოგადო და სამრეწველო ნაგებობებისა. ძირითადი ნამუშევრებია: თბილისში ვაკის პარკის დაგეგმარება და განაშენიანება (1945-1955), სტადიონი „ქარიშხალა“ (1956).

## ლიტერატურა
კატეგორია:დაბადებული 16 აპრილი
კატეგორია:დაბადებული 1911
კატეგორია:გარდაცვლილი 12 მარტი
კატეგორია:გარდაცვლილი 1963
კატეგორია:თბილისში დაბადებულები
კატეგორია:ქართველი არქიტექტორები
მარიამ დგებუაძე-ფულარია

**მარიამ (ფუცუ) დავითის ასული დგებუაძე-ფულარია** (დ. 15 ივლისი/ახ. სტ. 27 ივლისი, 1887, სოფ. ჩუნეში, ახლანდ. წყალტუბოს მუნიციპალიტეტი, — გ. 23 ივლისი, 1969, თბილისი) — ქართველი მწერალი.

დაამთავრა ქუთაისის წმინდა ნინოს სასწავლებელი (1906). მუშაობდა მასწავლებლად საქართველოს სხვადასხვა რეგიონში. პირველი მოთხრობა 1907 წელს გამოაქვეყნა. თანამშრომლობდა უმთავრესად ჟურნალებში — „ნაკადულსა“ და „ჯეჯილში“. 1926–1927 წლებშI ქუთაისში ცალკე წიგნად გამოიცა მოთხრობები: „გრძნობათა ნანგრევებზე“, „მოჩხუბარიძის სიკვდილი“, „ჩაის მკრეფავები“, „რუსუდანი“, „ქალის გული“ და სხვ. 1951 წელს გამოქვეყნდა მისი მოთხრობების კრებული, შემდეგ წლებში რომანები: „ოქროს ბეჭედი“ (1952) და „ტყვარჩელის ლამპიონები“ (1954); ნარკვევი „მოღვაწე ქალები რევოლუციამდელ საქართველოში“ (1957) და „მოგონებები“ (1959). მიღებული აქვს სახელმწიფო ჯილდოები.

## ბიბლიოგრაფია
* თხზულებანი, სოხ., 1962;
* ოქროს ბეჭედი. რომანი. – მოგონებები. – ქართველი მოღვაწე ქალები, თბ., 1968.

## ლიტერატურა
კატეგორია:დაბადებული 15 ივლისი
კატეგორია:დაბადებული 1887
კატეგორია:გარდაცვლილი 23 ივლისი
კატეგორია:გარდაცვლილი 1969
კატეგორია:წყალტუბოს მუნიციპალიტეტში დაბადებულები
კატეგორია:ქართველი ქალი მწერლები
კატეგორია:ქართველი პედაგოგები
მამია დგებუაძე

**მამია ილიას ძე დგებუაძე** (დ. 4 აგვისტო, 1927, სოფ. დიდი ჭყონი, ახლანდ. მარტვილის მუნიციპალიტეტი, — გ. 16 ივლისი, 2011, თბილისი) — ქართველი ფიზიოთერაპევტი, კურორტოლოგი. მედიცინის მეცნიერებათა დოქტორი (1972), პროფესორი (1974), საქართველოს მეცნიერებათა დამსახურებული მოღვაწე (1976). 

დაამთავრა თბილისის სახელმწიფო სამედიცინო ინსტიტუტი (1952). მუშაობა დაიწყო ამავე ინსტიტუტის კურორტოლოგიისა და ფიზიოთერაპიის კათედრაზე (1974–1998 წლებში იყო კათედრის გამგე, 1998 წლიდან კათედრის პროფესორი). შეისწავლიდა რევმატიულ და კუჭ-ნაწლავის ტრაქტის დაავადებათა ფიზიოთერაპიული მეთოდებით მკურნალობის საკითხებს და სხვ. დაჯილდოებულია ღირსების ორდენით (1999).   

## ლიტერატურა
კატეგორია:დაბადებული 4 აგვისტო
კატეგორია:დაბადებული 1927
კატეგორია:მარტვილის მუნიციპალიტეტში დაბადებულები
კატეგორია:გარდაცვლილი 16 ივლისი
კატეგორია:გარდაცვლილი 2011
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:ქართველი კურორტოლოგები
კატეგორია:საქართველოს ღირსების ორდენის კავალრები
ვალერი გელბახიანი

**ვალერიან (ვალერი) გელბახიანი** (დ. 28 მაისი, 1955, საჩხერე) — ქართველი იურისტი, პოლიტიკოსი.

1981 წელს დაამთავრა თბილისის სახელმწიფო უნივერსიტეტის იურიდიული ფაკულტეტი და 1985 წელს ასპირანტურა. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკიდან „საქართველოს აღორძინება“.

2004-2008 წლებში — საქართველოს მე-6 მოწვევის პარლამენტის წევრი (საჩხერის მაჟორიტარი), საარჩევნო ბლოკიდან საინიციატივო ჯგუფი. 2008 წლის 22 იანვარს საქართველოს გენერალურმა პროკურატურამ გელბახიანი საქართველოს სახელმწიფო ხელისუფლების დასამხობად შეთქმულებაში ბრალდებულის სახით სისხლის სამართლის პასუხისგებაში მისცა.  2012 წლის 20 თებერვალს გელბახიანი საქართველო-სომხეთის საზღვრის გადმოკვეთისას დააკავეს, მეორე დღეს გირაოთი გათავისუფლდა.  2014 წელს გელბახიანმა განაცხადა რომ საქართველოს ყოფილი ხელისუფლება ბადრი პატარკაციშვილის ლიკვიდაციას 2006 წლიდან გეგმავდა. 

2019 წლის 10 ივნისს გუბაზ სანიკიძესთან, კოტე კემულარიასთან და ირაკლი ოქრუაშვილთან ახალი პოლიტიკური გაერთიანება „გამარჯვებული საქართველო“ დააფუძნა. 

## რესურსები ინტერნეტში
## სქოლიო
კატეგორია:დაბადებული 28 მაისი
კატეგორია:დაბადებული 1955
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი იურისტები
კატეგორია:საჩხერეში დაბადებულები
ვალერი
გოჩა გვარამაძე

**გოჩა გვარამაძე** (დ. 12 იანვარი, 1963, ახალციხე) — ქართველი გეოგრაფი, გეოლოგი, თანამდებობის პირი, პოლიტიკოსი.

1988 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი. 1999 -2004 წლებში იყო საქართველოს მე-5 მოწვევის პარლამენტის წევრი (ახალციხის მაჟორიტარი), საარჩევნო ბლოკიდან „საქართველოს მოქალაქეთა კავშირი“.

## რესურსები ინტერნეტში
კატეგორია:დაბადებული 12 იანვარი
კატეგორია:დაბადებული 1963
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ახალციხეში დაბადებულები
კატეგორია:ქართველი გეოლოგები
თამაზ გელაშვილი

**თამაზ გელაშვილი** (დ. 14 თებერვალი, 1953, ბორჯომი) — ქართველი ბიზნესმენი, ინჟინერი, პოლიტიკოსი.

1980 წელს დაამთავრა საქართველოს პოლიტექნიკური ინსტიტუტის სამრეწველო საწარმოთა, ქალაქებისა და სოფლის მეურნეობის ელექტრომომარაგების სპეციალობით. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკიდან „საქართველოს აღორძინება“.

## რესურსები ინტერნეტში
კატეგორია:დაბადებული 14 თებერვალი
კატეგორია:დაბადებული 1953
კატეგორია:საქართველოს V მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1980)
კატეგორია:ქართველი ინჟინრები
კატეგორია:ქართველი ბიზნესმენები
კატეგორია:ბორჯომში დაბადებულები
ნაპოლეონ კახიანი

**ნაპოლეონ ოტიას ძე კახიანი** (დ. 1877, სოფ. ეწერი — გ. 1937, ტურუხანსკი, კრასნოიარსკის მხარე, რსფსრ) — ქართველი პოლიტიკური და სამხედრო მოღვაწე.

დაიბადა აზნაურის ოჯახში. პროფესიით მუშა, დაწყებითი განათლებით. 1900 წლიდან იყო სოციალ-დემოკრატიული (მენშევიკების) პარტიის წევრი. მეფის რეჟიმის დროს რამდენჯერმე იყო დაპატიმრებული პოლიტიკური საბაბით. 1917 წლის თებერვლის რევოლუციის შემდეგ იყო სახალხო გვარდიის ერთ-ერთი ორგანიზატორი და მთავარი შტაბის წევრი. მონაწილეობდა გვარდიის სამხედრო ოპერაციების უმრავლესობაში. 1921 წელს, საქართველოს საბჭოთა რუსეთის მიერ ოკუპირების შემდეგ დარჩა საქართველოში და ჩაება წინააღმდეგობის მოძრაობაში. მონაწილეობდა 1924 წლის აგვისტოს აჯანყების მომზადებაში, ხელმძღვანელობდა სამხედრო ორგანიზაციების მოწყობას თბილისის რაიონებში. დააპატიმრეს და 1925 წლის ივლისში მიუსაჯეს თავისუფლების აღკვეთა 8 წლით, სასტიკი იზოლაციითა და წინასწარი პატიმრობის ჩათვლით. შემდეგ გადაასახლეს ციმბირში, ქ. კამენ-ნა-ობში. 1936 წელს კვლავ დააპატიმრეს და გადაასახლეს ტურუხანსკში, სადაც დახვრიტეს 1937 წელს. რეაბილიტირებულია 1989 წელს. 

## ლიტერატურა
* 1924 წლის აჯანყების მონაწილეთა სასამართლო პროცესი. დოკუმენტები და მასალები (1925 წლის ივლისი-აგვისტო). გამოსაცემად მოამზადა და შესავალი წერილი დაურთო ლევან ჯიქიამ. გამომცემლობა „უნივერსალი“, თბილისი, 2012;
* ი. ხვადაგიანი, საქართველოს პოლიტიკური წითელი ჯვარი: დაკარგული ისტორია, თბ., 2016. - გვ. 166.

კატეგორია:დაბადებული 1877
კატეგორია:გარდაცვლილი 1937
კატეგორია:ქართველი პოლიტიკოსები
კატეგორია:საქართველოს სახალხო გვარდიის წევრები
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:თერჯოლის მუნიციპალიტეტში დაბადებულები
ეტიენ კაბე

**ეტიენ კაბე** (; დ. 1 იანვარი, 1788, დიჟონი — გ. 8 ნოემბერი, 1856, სენტ-ლუისი, აშშ) — ფრანგი პუბლიცისტი, მწერალი, უტოპისტ-კომუნისტი, კარბონარების მოძრაობისა და 1830 წლის რევოლუციის მონაწილე. რევოლუციის ისტორიკოსი. ჯერ ბელგიაში იყო ემიგრაციაში, შემდეგ დიდ ბრიტანეთში, სადაც რობერტ ოუენი გაიცნო. რომანში „მოგზაურობა იკარიაში“ კომუნიზმი წარმოადგინა საზოგადოებად, რომელიც შეესატყვისება გონების პრინციპებსა და ბუნების მოთხოვნილებებს, ემყარება სოციალისტურ თანასწორობას, ძმობას, ერთობასა და დემოკრატიას. XIX საუკუნის I ნახევრის ცნობილი სოციალისტი მოაზროვნეების მოძღვრებასთან შედარებით მისი უტოპია უკან გადადგმული ნაბიჯი იყო. მიუხედავად ამისა, საფრანგეთის პროლეტარიატის კლასობრივი მოუმწიფებლობის გამო ეტიენ კაბეს „იკარიული სოციალიზმი“ ფრანგ ხელოსნებსა და მუშებში დიდი პოპულარობით სარგებლობდა. 1848 წელს ტეხასში (აშშ) დააარსა იკარიელთა კოლონია.

## თხზულებები 
* Œuvres. P., 1970;
* Cabet et les publications du «Populaire»: 1831–1834. P., 1974;
* Cabet: le communisme icarien de 1840 а̀ 1847. P., 1979.

## რესურსები ინტერნეტში 
## სქოლიო 
კატეგორია:ფრანგი კომუნისტები
კატეგორია:ფრანგი მწერლები
კატეგორია:ფრანგი სოციალისტები
კატეგორია:ფრანგი ანტიკაპიტალისტები
კატეგორია:ამერიკელი ანტიკაპიტალისტები
კატეგორია:ფრანგი პოლიტიკის ფილოსოფოსები
კატეგორია:დიჟონელი მწერლები
კატეგორია:მწერლები ანბანის მიხედვით
ვახტანგ გვარამია

**ვახტანგ გვარამია** (დ. 7 ნოემბერი, 1939, ფოთი) — ქართველი 	თანამდებობის პირი, იურისტი.

1962 წელს დაამთავრა თბილისის სახელმწიფო უნივერსიტეტის იურდიული ფაკულტეტი. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“.

## რესურსები ინტერნეტში
კატეგორია:დაბადებული 7 ნოემბერი
კატეგორია:დაბადებული 1939
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
ლევან დგებუაძე

**ლევან (ლეო) ნიკოლოზის ძე დგებუაძე** (დ. 1896, სოფ. ღანირი, ახლანდ. სამტრედიის მუნიციპალიტეტი, — გ. 1 სექტემბერი, 1924, თბილისი) — ქართველი პოლიტიკური და სამხედრო მოღვაწე.

დაამთავრა ქუთაისის ქართული სათავადაზნაურო გიმნაზია (1916). სწავლობდა თბილისის სახელმწიფო უნივერსიტეტის სიბრძნისმეტყველების ფაკულტეტზე. 1917 წლიდან იყო საქართველოს ეროვნულ-დემოკრატიული პარტიის წევრი. 1918-1921 წლებში მსახურობდა საქართველოს რესპუბლიკის არმიაში. საქართველოს გასაბჭოების შემდეგ მონაწილეობდა გამათავისუფლებელ მოძრაობაში. 1922–1924 წლებში იყო საქართველოს დამოუკიდებლობის კომიტეტის რწმუნებული. 1923 წლის ბოლოს იმყოფებოდა ჩაჩნეთში ადგილობრივ აჯანყებულებთან ერთობლივი მოქმედების შესაძლებლობის განხილვის მიზნით. მონაწილეობდა 1924 წლის აგვისტოს აჯანყების მომზადებაში. აჯანყების დღეებში დააპატიმრეს და დახვრიტეს ძმასთან — ნიკოლოზ დგებუაძესთან ერთად. 

## ლიტერატურა
კატეგორია:დაბადებული 1896
კატეგორია:გარდაცვლილი 1 სექტემბერი
კატეგორია:გარდაცვლილი 1924
კატეგორია:სამტრედიის მუნიციპალიტეტში დაბადებულები
კატეგორია:ქართველი პოლიტიკოსები
კატეგორია:საბჭოთა კავშირის რეპრესიების მსხვერპლნი საქართველოში
კაბელ-ამწე

[250px|მინი|მარჯვნივ|კაბელ-ამწე კაშხლის მშენებლობის დროს, [1942 წ.]]
**კაბელ-ამწე** — ტვირთის ასაწევ-დასაწევი და ჰორიზონტალური მიმართულებით გადასაადგილებელი მოწყობილობა. იყენებენ ღია სამთო სამუშაოებსა და მშენებლობაზე.

კაბელ-ამწეს მახასიათებლებია: ტვირთამწეობა (5–10 ტ), მალი (100–1500 მ), ტვირთის აწევის სიმაღლე (50 მ და მეტი), ურიკის მოძრაობის სიჩქარე (8–10 მ/წმ), დაშვების სიჩქარე (1,3–1,5 მ/წმ), საყრდენების გადაადგილების სიჩქარე (0,2–0,3 მ/წმ), ელექტროენერგიის ხარჯი 7–9 კვტ·სთ/ტ·კმ, ციკლთა რაოდენობა საათში 25–30-მდეა.

## სქოლიო 
კატეგორია:ამწე
თამაზ გიორგაძე (პოლიტიკოსი)

**თამაზ გიორგაძე** (დ. 7 ივლისი, 1947, ბათუმი) — ქართველი ექიმი და პოლიტიკური მოღვაწე. მედიცინის მეცნიერებათა კანდიდატი.

დაამთავრა თბილისის სახელმწიფო სამედიცინო ინსტიტუტი. 1999-2004 წლებში იყო საქართველოს მე-5 მოწვევის პარლამენტის წევრი (გლდანის მაჟორიტარი), საარჩევნო ბლოკიდან „საქართველოს მოქალაქეთა კავშირი“.

## რესურსები ინტერნეტში
## სქოლიო
კატეგორია:დაბადებული 7 ივლისი
კატეგორია:დაბადებული 1947
კატეგორია:საქართველოს V მოწვევის პარლამენტის წევრები
კატეგორია:ქართველი ექიმები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:მედიცინის მეცნიერებათა კანდიდატები
კატეგორია:ბათუმში დაბადებულები
დემურ გიორხელიძე

**დემურ გიორხელიძე** (დ.  20 აგვისტო (3 ნოემბერი ), 1952, ქუთაისი) — ქართველი ეკონომისტი, ინჟინერი, მეცნიერი, პოლიტიკოსი.

1974 წელს დაამთავრა ქუთაისის პოლიტექნიკური ინსტიტუტის მსბუქი მრეწველობის ფაკულტეტი. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“.

## რესურსები ინტერნეტში
კატეგორია:დაბადებული 20 აგვისტო
კატეგორია:დაბადებული 1952
კატეგორია:საქართველოს V მოწვევის პარლამენტის წევრები
კახა გიუაშვილი

**კახა გიუაშვილი** (დ. 22 ოქტომბერი, 1965, თბილისი) — ქართველი ეკონომისტი, პოლიტიკოსი.

1987 წელს დაამთავრა თბილისის სახელმწიფო უნივერსიტეტის საინჟინრო-ეკონომიკური ფაკულტეტი. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „მრეწველობა გადაარჩენს საქართველოს“. 2004-2008 წლებში — საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი „მემარჯვენე ოპოზიცია, მრეწველები, ახლები“.

## რესურსები ინტერნეტში
კატეგორია:დაბადებული 20 ოქტომბერი
კატეგორია:დაბადებული 1965
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
კახა
უმბერტო საბა

**უმბერტო საბა** (დ. 9 მარტი, 1883, ტრიესტი — გ. 25 აგვისტო, 1957, გორიცია) — იტალიელი პოეტი. აგრძელებდა ჯ. პასკოლის ტრადიციებს.  
## კრებულები
*„ჩემი თვალებით (1912) 
*„მსუბუქი და მოფარფატე საგნები“ (1920) 
*„კანცონიერე“ (1921)
*„სიტყვები“ 1934
*„უკანასკნელი ქმნილებანი“ 1944
*„ხმელთაშუაზღვისეული“, 1947
*„თითქმის მოთხრობა“ 1951

## ლიტერატურა
კატეგორია:დაბადებული 1883
კატეგორია:დაბადებული 9 მარტი
კატეგორია:გარდაცვლილი 1957
კატეგორია:გარდაცვლილი 25 აგვისტო
კატეგორია:იტალიელი პოეტები
კატეგორია:მწერლები ანბანის მიხედვით
ბაგიო

**ბაგიო** — ქალაქი ფილიპინებში. მდებარეობს კუნძულ ლუსონზე, ცენტრალური კორდილიერის სამხრეთ ტოტზე, ზღვის დონიდან 1500 მ. არის სამთო კურორტი და მთავრობის საზაფხულო რეზიდენცია.

## ლიტერატურა
კატეგორია:ფილიპინების ქალაქები
საბადელი

**საბადელი** — ქალაქი ესპანეთში, ბარსელონის პროვინციაში. მდებარეობს მდინარე რიპოლის ნაპირზე. არის ბარსელონის სამრეწველო ქალაქ-თანამგზავრი. 1975 წლის მონაცემებით ცხოვრობდა 159 ათასი ადამიანი, 2018 წლის მონაცემებით კი 212 ათასი. არის კატალონიის სიდიდით მეხუთე ქალაქი. მოქმედებს საფეხბურთო კლუბი „საბადელი“. ქალაქში დაიბადა ცნობილი ფეხბურთელი სერხიო ბუსკეტსი.

## ლიტერატურა
## სქოლიო
კატეგორია:ბარსელონის ქალაქები
კატეგორია:ბარსელონის მუნიციპალიტეტები
ბაგირი

**ბაგირი** — ფოლადის მავთულისგან, მცენარეული (ქერელი, ბამბა) ან ქიმიური ბოჭკოს (კაპრონი, ნეილონი, პერლონი) ნართისგან დამზადებული თოკი. ქერელის ბაგირი ძლიერ მოქნილია, მას მეურნეობის სხვადასხვა დარგში იყენებენ. ფოლადის ბაგირი 1827 წელს გამოიგონა გერმანელმა ვ. ალბერტმა. ფოლადის ბაგირის პირველი საგრეხი ქარხანა ააგეს 1840 წელს სლოვაკეთში.

## ლიტერატურა
კატეგორია:ხელსაწყოები
ანზორ გოგიტიძე

**ანზორ გოგიტიძე** (დ. 5 აგვისტო, 1952, სოფელი გოგინაური, შუახევის რაიონი) — ქართველი თანამდებობის პირი, პედაგოგი, პოლიტიკოსი.

1972 წელს დაამთავრა ქ. ბათუმის პედაგოგიური ინსტიტუტი, აგრეთვე ქ. მოსკოვის საფინანსო-ეკონომიკური ინსტიტუტი სახალხო მეურნეობის დაგეგმვა-ეკონომიკის სპეციალობით. 1999 -2004 წლებში იყო საქართველოს მე-5 მოწვევის პარლამენტის წევრი (შუახევის მაჟორიტარი), საარჩევნო ბლოკი „საქართველოს აღორძინება“.

## რესურსები ინტერნეტში
კატეგორია:დაბადებული 5 აგვისტო
კატეგორია:დაბადებული 1952
კატეგორია:საქართველოს V მოწვევის პარლამენტის წევრები
ირინა შეიკი

**ირინა ვალერის ასული შაიხლისლამოვა** (; დ. 6 იანვარი, 1986), ცნობილი როგორც **ირინა შეიკი** — რუსი მოდელი და მსახიობი. 2011 წელს გახდა პირველი რუსი მოდელი, რომელიც მოხვდა ჟურნალ „Sports Illustrated“-ის გარეკანზე. 

## ადრეული წლები
დაიბადა 1986 წლის 6 იანვარს, მამამისი, წარმოშობით თათარი იყო და წიაღისეულის მაღაროში, მეშახტედ მუშაობდა, ხოლო დედა – წარმოშობით რუსი, იყო მუსიკის მასწავლებელი საბავშვო ბაღში. 6 წლის ასაკში ირინამ დაიწყო პიანინოზე დაკვრა, 9 წლის ასაკში დედის ინიციატივით ის მუსიკალურ სასწავლებელში ჩაირიცხა, სადაც 7 წელი სწავლობდა, მღეროდა სასწავლებლის გუნდში. როდესაც შეიკი 14 წლის იყო, მამამისი პნევმონიით გარდაიცვალა.  სკოლის დამთავრების შემდეგ შეიკი მცირე ხნით მარკეტინგს სწავლობდა, მაგრამ შემდეგ სილამაზის სკოლაში შევიდა. 2004 წელს მოიგო სილამაზის კონკურსი „მის ჩელიაბინსკი 2004“.

## კარიერა
[მინი|მარცხნივ|ირინა შეიკი (მარჯვნივ) [2019 წელს]]
2007 წელს გახდა „Intimissimi“-ს სახე, ამავე წელს შედგა მისი დებიუტი „Sports Illustrated Swimsuit Issue“-ში. ის ამ ყოველწლიურ გამოცემებში 2015 წლამდე გამოჩნდა და ფოტოსესიებს აკეთებდა ისეთ ადგილებში, როგორიცაა პეტერბურგი, ნეაპოლი, გრენადა და ჩილე. 2010 წელს შეიკი „Intimissimi“-ს ბრენდის ოფიციალური სახე გახდა. 2009 წლის მაისში შეუერთდა სამოდელო სააგენტოს „IMG Models“. 
### სამსახიობო
2014 წელს შედგა მისი სამსახიობო დებიუტი. ითამაშა მეგარას როლი ფილმში  „ჰერკულესი“. ფილმში მისი პარტნიორი იყო დუეინ ჯონსონი.

## პირადი ცხოვრება
[მინი|მარჯვნივ||[ორსულობა|ორსული ირინა შეიკი 2016 წელს]]
ჰყავს 1 და, ტატიანა პეტენკოვა, რომელსაც 3 შვილი ჰყავს. 2009 წელს გაიცნო პორტუგალიელი ფეხბურთელი კრიშტიანუ რონალდუ, ისინი ერთმანეთს 2010 წლიდან ხვდებოდნენ, 2015 წლის იანვარში რონალდუმ განაცხადა, რომ ისინი დაშორდნენ.  ამავე წელს შეიკი დაინიშნა ბრედლი კუპერზე, რომლისგანაც 2017 წელს შვილი, ლეა შეეძინა.  2019 წელს ისინი დაშორდნენ. 

## ფილმოგრაფია
### მუსიკალური ვიდეობი
### ვიდეო თამაშები
## რესურსები ინტერნეტში
* ოფიციალური საიტი 
* 
* 
* 

## სქოლიო
კატეგორია:დაბადებული 6 იანვარი
კატეგორია:დაბადებული 1986
კატეგორია:რუსი მოდელები
კატეგორია:რუსი მსახიობები
კატეგორია:ცოცხალი ადამიანები
ნოდარ გრიგალაშვილი

**ნოდარ გრიგალაშვილი** (დ. 3 მაისი, 1958, სოფ. ყვიბისი, ახლანდ. ბორჯომის მუნიციპალიტეტი — გ. 31 მარტი, 2014) — ქართველი მწერალი, პოლიტიკოსი, ფილოლოგი.

1980 წელს დაამთავრა თბილისის სახელმწიფო უნივერსიტეტის ფილოლოგიის ფაკაკულტეტი. 1981-1987 წლებში ეწეოდა პედაგოგიურ საქმიანობას. გრიგალაშვილი იყო თბილისის სახელმწიფო უნივერსიტეტის ქართული ენისა და ლიტერატურის კათედრის ასისტენტი. 1981 წელს მესტიის სკოლა-ინტერნატის ქართული ენისა და ლიტერატურის მასწავლებელი. 1981-1987 წლებში თბილისის სახელმწიფო უნივერსიტეტისა და I საშუალო სკოლის პედაგოგი. 1984-1988 წლებში ალმანახ „კრიტიკის“ განყოფილების გამგე. 1987-1990 წლებში გამომცემლობის მთავარი რედაქტორი. 1990-1998 წლებში გაზეთ „საქართველოს“ მთავარი რედაქტორი. 1998 წლიდან „ახალი საქართველოს“ მთავარი რედაქტორი. ჟურნალ „ცისკრის“ სარედაქციო საბჭოს თავმჯდომარე. 1999-2004 წლებში იყო საქართველოს მე-5 მოწვევის პარლამენტის წევრი (ბორჯომის მაჟორიტარი), საარჩევნო ბლოკიდან „საქართველოს ლეიბორისტული (შრომის) პარტია“. 2004-2008 წლებში — საქართველოს მე-6 მოწვევის პარლამენტის წევრი (ბორჯომის მაჟორიტარი), საარჩევნო ბლოკიდან „სააკაშვილი — ნაციონალური მოძრაობა“.

## რესურსები ინტერნეტში
კატეგორია:დაბადებული 3 მაისი
კატეგორია:დაბადებული 1958
კატეგორია:გარდაცვლილი 31 მარტი
კატეგორია:გარდაცვლილი 2014
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ბორჯომში დაბადებულები
კატეგორია:ქართველი მწერლები
კატეგორია:ქართველი ფილოლოგები
თეა ახვლედიანი

**თეა ახვლედიანი** (დ. 10 იანვარი, 1975, თბილისი) — ქართველი დიპლომატი და პოლიტიკოსი. საქართველოს სახელმწიფო მინისტრი შერიგებისა და სამოქალაქო თანასწორობის საკითხებში 2020 წლიდან.

## განათლება
1991-1996 წლებში სწავლობდა თბილისის სახელმწიფო უნივერსიტეტში, არის საერთაშორისო ეკონომიკური ურთიერთობების სპეციალისტი, მიღებული აქვს დიპლომი ეკონომიკის დარგში. 2006-2007 წლებში განათლება მიიღო სტრატეგიული კვლევების ევროპულ ცენტრში, ბელგიაში, არის საერთაშორისო პოლიტიკის მაგისტრი.

## კარიერა
1997-1999 წლებში მუშაობდა საქართველოს საგარეო საქმეთა სამინისტროში, საერთაშორისო ეკონომიკური ურთიერთობების დეპარტამენტიში, ევროკავშირთან ურთიერთობის სამმართველოს სტაჟიორად. 1999-2000 წლებში იყო საქართველოს საგარეო საქმეთა სამინისტროს საერთაშორისო ეკონომიკური ურთიერთობების დეპარტამენტის ევროკავშირთან ურთიერთობის სამმართველოს ატაშე. 2000-2001 წლებში იყო საქართველოს საგარეო საქმეთა სამინისტროს ევროკავშირთან ურთიერთობის დეპარტამენტის მეორე მდივანი. 2002-2004 წლებში საქართველოს საგარეო საქმეთა სამინისტროს ევროკავშირთან ურთიერთობის დეპარტამენტის დირექტორის მოადგილე. 2004 წლის იანვარ-მარტში ასრულებდა ამავე დეპარტამენტის დირექტორის მოვალეობას. 2004 წელს მარტიდან-სექტემბრამდე იყო  საქართველოს საგარეო საქმეთა სამინისტროს ევროკავშირთან ურთიერთობის დეპარტამენტის დირექტორი. 2004 წლის სექტემბერ-ოქტომბერში იყო საქართველოს საგარეო საქმეთა სამინისტროს ევროპულ საქმეთა და ევროინტეგრაციის დეპარტამენტის დირექტორის მოვალეობის შემსრულებელი. 2004-2008 წლებში საქართველოს საელჩო ბენილუქსის ქვეყნებში, ევროკავშირთან საქართველოს მისიის მრჩეველი. 2008 წლის მარტიდან ამავე წლის ნოემბრამდე —  საქართველოს საგარეო საქმეთა სამინისტრო, ევროინტეგრაციის დეპარტამენტის დირექტორის მოადგილე. 2008-2014 წლებში იყო საქართველოს საგარეო საქმეთა სამინისტროს ევროინტეგრაციის დეპარტამენტის დირექტორი. 2014-2019 წლებში — საქართველოს საგანგებო და სრულუფლებიანი ელჩი ესტონეთში. 2019-2020 წლებში იყო საქართველოს სახელმწიფო მინისტრის მოადგილე შერიგებისა და სამოქალაქო თანასწორობის საკითხებში. 2020 წლის 6 აგვისტოდან არის საქართველოს სახელმწიფო მინისტრი შერიგებისა და სამოქალაქო თანასწორობის საკითხებში. 2011 წელს მიიღო საქართველოს ღირსების ორდენი.

## პირადი ცხოვრება
ჰყავს 1 შვილი. ფლობს ქართულ, რუსულ, ინგლისურ და ფრანგულ ენებს.

## რესურსები ინტერნეტში
* შერიგებისა და სამოქალაქო თანასწორობის სამინისტროს ოფიციალური საიტი
* საქართველოს მთავრობის საიტი 

კატეგორია:ქართველი ქალი პოლიტიკოსები
კატეგორია:საქართველოს სახელმწიფო მინისტრები შერიგებისა და სამოქალაქო თანასწორობის საკითხებში
კატეგორია:დაბადებული 10 იანვარი
კატეგორია:დაბადებული 1975
კატეგორია:ქუთაისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი დიპლომატები
კატეგორია:საქართველოს ღირსების ორდენის კავალრები
კატეგორია:თბილისში დაბადებულები
ჯანსუღ ეზუგბაია

**ჯანსუღ ეზუგბაია** (დ.  25 დეკემბერი, 1948, სოფ. ამტყელი, ახლანდ. გულრიფშის მუნიციპალიტეტი) — ქართველი პოლიტიკოსი.

1975 წელს დაამთავრა ნოვოსიბირსკის ელექტროტექნიკური ინსტიტუტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკიდან „საქართველოს მოქალაქეთა კავშირი“.

## რესურსები ინტერნეტში
*ჯანსუღ ეზუგბაია — ბიბლიოვიკი

კატეგორია:დაბადებული 25 დეკემბერი
კატეგორია:დაბადებული 1948
კატეგორია:საქართველოს V მოწვევის პარლამენტის წევრები
კატეგორია:გულრიფშის მუნიციპალიტეტში დაბადებულები
ქამალადინ ჰეიდაროვი

**ქამალადინ ფათაჰ-ოღლუ ჰეიდაროვი** () — აზერბაიჯანელი სახელმწიფო მოღვაწე, აზერბაიჯანის რესპუბლიკის საგანგებო სიტუაციებისა და სამოქალაქო თავდაცვის მინისტრი, გენერალ-პოლკოვნიკი, ტაეკვონდოს და ბოქსის ფედერაციის პრეზიდენტი, ტაეკვონდოს საერთაშორისო ფედერაციის ვიცე-პრეზიდენტი, კომპოზიტორი.

## ბიოგრაფია 
დაიბადა 1961 წლის 15 ივლისს ქალაქ ნახიჩევანთან ახლოს მდებარე სოფელ ჩეშმაბაზარში. 1978 წელს დაამთავრა ნახიჩევანის №1 საშულო სკოლა. 1984 წელს დაასრულა ბაქოს სახელმწიფო უნივერსიტეტი გეოლოგიური ძიების სპეციალობით. მეორე უმაღლესი განათლება შეიძინა უნივერსიტეტში „აზერბაიჯანი“ საერთაშორისო სამართლის განხრით.

სამსახურეობრივი საქმიანობა დაიწყო გეოლოგიური ძიების ორგანიზაცია „კარპმორნეფტგაზ“-ში ტექნოლოგად, შემდგომ გეოლოგად. ცოტა ხნით ნახიჩევანის ერთ-ერთ საშუალო სკოლაში მასწავლებლად მუშაობდა. 1992 წელს ჰეიდაროვი უზბეკეთში გაემგზავარა, სადაც რამდემიმე კომპანია დააარსა. 1995 წლის იანვარში — სახელმწიფო საბაჟო კომიტეტის თავმჯდომარედ ხოლო, 2005 წლის დეკმებერში აზერბაიჯანის რესპუბლიკის საგანგებო მდგომარეობის სამინისტროს მეთაურად დაინიშნა. მამა, ფათაჰ ჰეიდაროვი, ნახიჩევანის ავტონომიური რესპუბლიკის ადმინისტრასტრაციაში სხვადასხვა პოსტს იკავებდა.

დაქორწინებულია. ჰყავს ორი ვაჟი.

## კარიერა 
ქამალადინ ჰეიდაროვი ჰეიდარ ალიევის მიერ 1995 წელს დაინიშნა საბაჟო კომიტეტის თავმჯდომარედ. მისი მმართველობის პერიოდში შეიქმნა ტოტალური კონტროლის სისტემა იმპორტზე და ექსპორტზე.

2006 წლის დეკემბერში დაინიშნა საგანგებო მდგომარეობის და სამოქალაქო თავდაცვის მინისტრად. სამინისტროს შემადგენლობაში შემავალი სამოქალაქო თავდაცვის, სახანძრო დაცვის, საწარმოებში მუშაობის უსაფრთხოების უზრუნველყოფის და სამთამადნო კონტროლის, მატერიალური რესურსების, წყლებზე მაშველობის, კასპიის სანაპირო ზოლზე საავარიო მაშველობის, სპეცკომბინატი „იზოტოპი“ და სხა სტრუქტურული სამსახურები სრული სიმძლავრით მოქმედებენ.

## ჯილდოები 
* ორდენი „აზერბაიჯანის დროშა“ — 2008 წლის 15 დეკემბერი.
* მედალი „რუსეთის სსს-ის XX წელი“ — 2010 წლის 16 დეკემბერი.
* „დიდების“ ორდენი — 2011 წლის 14 ივლისი — ნაყოფიერი საქმიანობისათვის აზერბაიჯანის რესპუბლიკის სახელმწიფო სამსახურში.
* ორდენი „სამშობლოს წინაშე სამსახურისთვის“ 2-ე ხარისხის — 2015 წლის 29 ივნისი — აზერბაიჯანში სპორტის განვითარებაში დიდი დამსახურებებისათვის.

## სქოლიო
კატეგორია:აზერბაიჯანის დიდების ორდენის კავალრები
კატეგორია:აზერბაიჯანელი კომპოზიტორები
კატეგორია:დაბადებული 15 ივლისი
კატეგორია:დაბადებული 1961
კატეგორია:აზერბაიჯანელი გენერლები
კატეგორია:აზერბაიჯანის საგანგებო სიტუაციების მინისტრები
კატეგორია:ცოცხალი ადამიანები
აზერბაიჯანის ეროვნული ოლიმპიური კომიტეტი

**აზერბაიჯანის ეროვნული ოლიმპიური კომიტეტი** () — აზერბაიჯანის რესპუბლიკის იუსტიციის სამინისტროში რეგისტრირებული დამოუკიდებელი საზოგადოებრივი ორგანიზაცია, იურიდიული პირის სტატუსით. ორგანიზაციის წესდება აღიარებულია საერთაშორისო ოლიმპიური კომიტეტის (სოკ) მიერ 1993 წელს. საერთაშორისო ოლიმპიურ მოძრაობაში წარმოადგენს ქევყანას. შემოკლებული დასახელება – **აზეოკ**. მოქმედებს ოლიმპიური ქარტიის, ასევე აზერბაიჯანის რესპუბლიკის მეწარმეობისა და საზოგადოებრივი ორგანიზაციების შესახებ კანონის საფუძველზე. აზეოკ-ის პრეზიდენტია აზერბაიჯანის რესპუბლიკის პრეზიდენტი – ილჰამ ალიევი.

აზერბაიჯანის ეროვნული ოლიმპიური კომიტეტი 1992 წელს შეიქმნა და 1993 წელს საერთაშორისო ოლიმპიური კომიტეტის მიერ იქნა აღიარებული. აზერბაიჯანმა დამოუკიდებელი სახელმწიფოს რანგში 1996 წელს პირველად მიიღო მონაწილეობა ოლიმპიურ თამაშებში, და მას შემდეგ ყველა ოლიმპიადაზე აგზავნის სპორტსმენებს. ზაფხულის ოლიმპიურ თამაშებში 1996 წლიდან მოყოლებული აზერბაიჯანელმა სპორტსმენებმა საერთო ჯამში ოცდაექვსი (აქედან ექვსი ოქროს) მედალი მოიპოვეს, ჭიდაობაში, სროლაში, ბოქსში, ძიუდოში და სიმძიმის აწევაში. ზამთრის ოლიმპიურ თამაშებში აზერბაიჯანელ სპორტსმენებს მედლები არ მოუპოვებიათ.

## რესურსები ინტერნეტში
კატეგორია:1992 წელს დაარსებული ორგანიზაციები
კატეგორია:ეროვნული ოლიმპიური კომიტეტები
კატეგორია:აზერბაიჯანი ოლიმპიურ თამაშებზე
კატეგორია:ორგანიზაციები ანბანის მიხედვით
ზაზა დვალი

**ზაზა დვალი** (დ. 19 ივლისი, 1963, ამბროლაური) — ქართველი პოლიტიკოსი, ფილოლოგი.

1985 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოლოგიის ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “.

## რესურსები ინტერნეტში
კატეგორია:დაბადებული 19 ივლისი
კატეგორია:დაბადებული 1963
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ამბროლაურის მუნიციპალიტეტში დაბადებულები
კატეგორია:ქართველი ფილოლოგები
ირაკლი გოგავა

**ირაკლი გოგავა** (დ. 10 ივლისი, 1974, ბათუმი) — ქართველი პოლიტიკოსი.

1996 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის საერთაშორისო სამართლისა და საერთაშორისო ურთიერთობების ფაკულტეტი  და ასპირანტურა. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „ საქართველოს მოქალაქეთა კავშირი“.

## რესურსები ინტერნეტში
კატეგორია:დაბადებული 10 ივლისი
კატეგორია:დაბადებული 1974
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ბათუმში დაბადებულები
გიორგი დებეცი

**გიორგი ფრანცის ძე დებეცი** (; დ.   7 დეკემბერი [ძვ. სტ. 24 ნოემბერი], 1905, ტომსკი, — გ. 19 იანვარი, 1969, მოსკოვი) — რუსი ანთროპოლოგი. პალეოანთროპოლოგიისა და ისტორიული ანთროპოლოგიის ერთ-ერთი ფუძემდებელი ყოფ. საბჭოთა კავშირში. 

დებეცის შრომები შეეხება უმთავრესად ეთნიკური ანთროპოლოგიის და პალეოანთროპოლოგიის საკითხებს. კავკასიაში მისი უშუალო მონაწილეობით ანთროპოლოგიურად იქნა შესწავლილი საქართველოს (1950–1954), აზერბაიჯანის (1951–1952), დაღესტნის (1954) და ნაწილობრივ სომხეთის თანამედროვე მოსახლეობა.

## ბიბლიოგრაფია
* Палеоантропология СССР, Труды Ин-та этнографии, М.–Л., 1948; 
* Антропологические типы населения СССР и некоторые проблемы этногенеза, М.–Л., 1956; 
* Антропологические исследования в Дагестане, Труды Ин-та этнографии, М., 1956.

## ლიტერატურა
კატეგორია:დაბადებული 7 დეკემბერი
კატეგორია:დაბადებული 1905
კატეგორია:გარდაცვლილი 19 იანვარი
კატეგორია:გარდაცვლილი 1969
კატეგორია:რუსი ანთროპოლოგები
კატეგორია:მოსკოვში გარდაცვლილები
გურამ ვახტანგაშვილი

**გურამ ვახტანგაშვილი** (დ. 24 თებერვალი, 1954, ცხინვალი) — ქართველი ინჟინერი, პოლიტიკოსი.

1976 წელს დაამთავრა საქართველოს პოლიტექნიკური ინსტიტუტის სატრანსპორტო ფაკულტეტი. 1999-2004 წლებში იყო საქართველოს მე-5 მოწვევის პარლამენტის წევრი (ლიახვის მაჟორიტარი). 2004-2008 წლებში — საქართველოს მე-6 მოწვევის პარლამენტის წევრი (ლიახვის მაჟორიტარი), საარჩევნო ბლოკიდან „ახალი საქართველოსთვის“.

## რესურსები ინტერნეტში
კატეგორია:დაბადებული 24 თებერვალი
კატეგორია:დაბადებული 1954
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1976)
კატეგორია:ცხინვალში დაბადებულები
კატეგორია:ქართველი ინჟინრები
გურამ